30/01/2014 | Administración LocalMunicipal
Ferrol
Cultura
Anuncio bases do Festival do Entroido 2014 do Concello de Ferrol

1. O Concello de Ferrol celebrará o Entroido o martes día 04/03/2014 no centro da cidade. As actividades previstas serán as seguintes: • Desfile de comparsas e disfraces • Gala do Entroido. Festival no que as comparsas desenvolverán a súa capacidade creativa nun escenario na Praza de Amboaxe. • Ambientación festiva nas diferentes rúas de Ferrol.2. Participarán no desfile e na gala as comparsas que se inscriban, (un máximo de 10 comparsas), previa presentación da folla de inscrición (Anexo I ou Anexo II) no rexistro xeral do Concello en horario de 9.00 a 14.00 horas, todos os días excepto o sábado que será de 9.00 a13.00 horas. O prazo de inscrición será dende o día 17/02/2014 ata o día 22/02/2014. Terán preferencia as comparsas que se inscriban que pertenzan ao Concello de Ferrol.3. O Concello de Ferrol aboará 750 € brutos ás comparsas participantes (un máximo de 10 comparsas). Desta cantidade detraerase no seu caso o 21 % de IRPF. O pago realizarase mediante transferencia bancaria ao número de conta indicado na folla de inscrición, sempre e cando cumpran cos requisitos establecidos.4. Consideraranse como comparsas o grupo de persoas integrado por un número igual ou superior a 10 compoñentes debidamente disfrazados e gardando unha unidade temática na súa vestimenta e actuación. A simple uniformidade dos seus compoñentes non será considerado como “disfraz”, quedando nas mans da empresa organizadora deste evento a exclusión daquelas agrupacións que non cumpran estas normas. No suposto de que a comparsa se presente acompañada de carroza, será por conta daquela todo o necesario para garantir a seguridade tanto dos peóns como dos compoñentes das comparsas.5. Todas as comparsas deberán estar disfrazadas axeitadamente e preparadas para a súa participación, tanto no desfile coma no festival, así como á disposición da empresa organizadora deste evento nos horarios fixados por esta.6. Cada comparsa deberá interpretar ante o público nas instalacións destinadas ao evento un máximo de dúas cancións, dúas parodias ou unha canción e unha parodia, que terá unha duración máxima de 8 minutos. As letras serán en galego e cada comparsa entregará no Concello (negociado de Festas) copia das cancións ou guión das parodias a interpretar que serán entregadas aos membros do xurado.7. As comparsas poderán distribuír as letras das súas cancións entre os asistentes ao festival. Dado o carácter humorístico desta festa tradicional, o Concello de Ferrol non asumirá responsabilidade algunha acerca das letras, interpretacións e disfraces das comparsas participantes.8. As comparsas participarán no desfile e na gala realizada e permanecerán nas rúas da cidade ambientando a zona, ata as 23:00 horas da noite do martes de Entroido, ou ata que remate o festival se este finalizase máis tarde desa hora segundo o establecido pola organización do evento.9. O concello nomeará un xurado (constituído sempre por un número impar de persoas) formado por representantes relacionados co comercio, hostalaría, empresarios, etc. para satisfacer todos os sectores da cidade que actuarán de forma gratuíta, e un representante do Concello de Ferrol con voz pero sen voto.10. O xurado deberá valorar: a) a orixinalidade, estética, creatividade e traballo na elaboración dos disfraces. b) posta en escena, animación musical. c) capacidade de interacción co público. d) orixinalidade, creatividade e nivel satírico e humorístico das letras. Os membros do xurado valorarán de 0 a 10 puntos cada un dos criterios anteriores. Disporase dunha táboa para axudar a realizar a valoración dos disfraces participantes. Á finalización do desfile os compoñentes do xurado reuniranse para fallar o resultado e facer público o disfrace mellor valorado, tanto na categoría individual como na de grupos. O mellor disfrace será o que reúna unha maior puntuación total, despois da suma das valoracións parciais de cada membro do xurado.11. O día da celebración da actividade levantarase acta sobre os premios acadados e terá potestade para resolver calquera dúbida que poida xurdir no desenvolvemento do concurso. Tamén poderá declara-lo deserto, previa xustificación, e as súas decisións serán inapelables.12. O xurado poderá descualificar do concurso a aquelas comparsas que se comporten de maneira ofensivas, tanto co público como coa organización. Non serán admitidos comportamentos vexatorios ou de mal gusto que excedan o espírito crítico, satírico e lúdico do Entroido.13. O xurado proporá aos gañadores nas distintas categorías, en base ás valoración dos criterios expostos e os importes dos premios serán os seguintes: • Para a categoría de individuais ou parellas un 1º premio (150 €) e 2º premio (100 euros) • Na categoría de grupos (compostos por menos de 10 persoas) haberá un 1º premio (300€) e un 2º premio (150€) (Cantidades inferiores a 300€ exentas de impostos segundo a lexislación vixente). 14. A inscrición implica o total coñecemento das bases do concurso. O incumprimento dalgunha delas supón a descualificación e baixa do concurso.15. As presentes Bases serán publicadas no BOP e poderanse consultar na páxina web do concello así como a folla de inscrición. Ferrol, A concelleira de Festas, Roberto David Clara Josefa Coloji Ofori  CONCURSO DE COMPARSAS  CONCURSO DE DISFRACES Nome e apelidos: NIF/ CIF: ________________ Enderezo: ___________________________________________________________________ Concello: _______________________________________________________________________________________________ Teléfono: ________________ Enderezo electrónico: __________________________________________________________ Nome da comparsa: _____________________________________________________________________________________ Tema do disfrace:________________________________________________________________________________________ Número de compoñentes: _______ Lugar de procedencia: _____________________________________________________ Títulos das cancións ou parodias a interpretar: _______________________________________________________________________________________________________ _______________________________________________________________________________________________________ O/a que asina é coñecedor e acepta as Bases que rexen este Festival de Comparsas do Concello de Ferrol Ferrol,. de febreiro de 2014. Esta inscrición irá acompañada do ANEXO I ou do ANEXO II, segundo corresponda.1. Os abaixo asinantes declaran que con data_______________ procedeuse a constituír a comparsa para o Entroido 2014 composta por: 2. Que nesta data nomeouse a don/dona __________________________________________________________________ como representante para as relacións co Concello de Ferrol.3. Que a comparsa arriba indicada está constituída como entidade ou asociación, con CIF __________________________dende o ano ___________ 4. Que non está incursa en causa algunha de incompatibilidade ou incapacidade para contratar, recibir subvencións ou axudas da Administración Pública.5. Que está ao corrente nas súas obrigas tributarias coa administración estatal, autónoma e co Concello de Ferrol e coa Seguridade Social.6. Que esta comparsa comprométese a levar a cabo as actividades recollidas nas Bases reguladoras.7. Achega de Certificado da conta bancaria habilitada para aquelas comparsas que están constituídas como entidade ou asociación para o ingreso correspondente ao premio deste concurso. Ferrol,_________ febreiro de 2014 Don/dona_______________________________________________________________________________________________ Representante habilitado/a da comparsa___________________________________________________________________ 1. Os abaixo asinantes declaran que con data ____________________ procedeuse a constituír a comparsa para o Entroido 2014.2. Que nesta data nomeouse a don/dona __________________________________________________________________ como representante para as relacións co Concello de Ferrol.3. Que os compoñentes desta comparsa declaran: • Estar ao corrente nas súas obrigas tributarias coa administración estatal, autónoma e co Concello de Ferrol. • Estar ao corrente nas súas obrigas tributarias coa Seguridade Social. • Que a comparsa non dispón de conta bancaria habilitada como asociación ou entidade, e que, como participante no concurso de comparsas do Concello de Ferrol, nas festas do Entroido 2014, solicita que o ingreso correspondente ao premio deste concurso se faga en: Número de conta:________________________________________________________________________________________ Titular (representante): __________________________________________________________________________________ Entidade________________________________________________________________________________________________ (Achegase certificado da conta bancaria) 4. Que esta comparsa comprométese a levar a cabo as actividades recollidas nas Bases reguladoras.5. E para que así conste, dan a súa aceptación e conformidade os membros da comparsa, que asinan a continuación e achegan copia do seu DNI Ferrol,_________ febreiro de 2014 Don/dona_______________________________________________________________________________________________ Representante habilitado/a da comparsa___________________________________________________________________